Ühendriikides on muutunud kuumaks kaubaks käekotid prantsuskeelse tekstiga, mis solvab meie presidenti. Küsimus on vaid selles, millist riigipead mõeldakse.    Käekottide kujundaja Tom Bihn ei osanud eales arvata, et kotid sõnumiga Meil on kahju, kuid meie president on idioot. Me ei hääletanud tema poolt kaovad poelettidelt.    See on mõistatus, kuid kui me tõime selle läkitusega kotid lettidele, kahekordistus läbimüük, ütles  Bihn (43). See on kompanii ajaloos rekord.    Bihn eitas sõnumi suunatust USA presidendile George W. Bushile.    See sõltub teie rahvusest või presidendist, keda te idioodiks peate. Valik on teie.    Bihni kompanii esindused on saanud arvukalt telefonikõnesid ja elektronkirju küsimusega, kuidas saaks kotte osta.    Vastukajad on olnud erinevad. Üks prantslane saatis neile sõimukirja, arvates, et sellise läkitusega mõeldakse Prantsuse presidenti Jacques Chiraci.    Neli ameeriklast viiest aga arvab, et kotil olev sõnum on lõbus, ütles Bihn.    Igaühel tundub olema president, kes nende arvates on idioot. Valige ise: Jacques Chirac, Bill Clinton, George Bush, kirjutas Bihn firma võrguleheküljel.    Bihn ja tema 10 alluvat võtavad asja huumoriga ning on paisanud müüki ka samasuguse tekstiga T-särgid, hinnaga 20 dollarit tükk. Saadud rahaga toetatakse veteranide keskust Seattleis.    BNS